
Συλλόγους ΕΤΕΠ ΑΕΙ
Θέμα: Ασφαλιστικό - Συμμετοχή ΠΟΕΤΕΠ στην Απεργία 4/2/2016
Συνάδελφοι,

Το σχέδιο για το καινούριο ασφαλιστικό χαρακτηρίζεται από την προσπάθεια ικανοποίησης των δανειστών και παράλληλα  κάλυψης των χαμηλόμισθων και χαμολοσυνταξιούχων χωρίς όμως δημοσιονομικό κόστος. 

Το κράτος αποσύρεται ακόμη περισσότερο συνεχίζοντας τις πρακτικές των προηγούμενων κυβερνήσεων από το κόστος κοινωνικής ασφάλισης.

Δυστυχώς το σχέδιο εμπεριέχει πολλές κρυφές ρυθμίσεις που οδηγούν σε μείωση τόσο των νέων συντάξεων (για αιτήσεις από 1/1/2016) και φοβούμαστε πως και των ήδη καταβαλλομένων. 

Σε πλήθος  περιπτώσεων το σύστημα προβλέπει κρυφές μειώσεις, δεν αποδίδει καταβληθείσες εισφορές και εμπαίζει τους ασφαλισμένους:

· Τα οικογενειακά επιδόματα (προστατευόμενα-ανήλικα τέκνα, ΑΜΕΑ) περιορίζονται στο 8%-10%, έναντι 20% που ισχύει στο ΙΚΑ. Αυτό οδηγεί σε κρυφές περικοπές άνω του 10% και στους ήδη συνταξιούχους.

· Δεν προβλέπεται επίδομα γάμου (10%) στους συνταξιούχους (παλιούς και νέους). Κάτι που οδηγεί σε οριζόντιες μειώσεις 10% στις ήδη καταβαλλόμενες συντάξεις.

· Από την καλύτερη πενταετία (της τελευταίας δεκαετίας) η βάση υπολογισμού της σύνταξης  πηγαίνει στο σύνολο του εργασιακού βίου. 
· Το σχέδιο μπερδεύει την «Κοινωνική Ασφάλιση» με την «Ασφάλεια».

Η πρώτη είναι ανταποδοτική και καλύπτεται μέσω των εισφορών, ενώ η δεύτερη είναι προνιακή και καλύπτεται από τον  προϋπολογισμό. Έτσι, με το σχέδιο αποσύρεται το κράτος από το ΕΚΑΣ (για όσο καιρό αυτό θα καταβάλλεται και σε όσους θα καταβάλλεται) και αυτό θα πληρώνεται από τις εισφορές των εν ενεργεία (μετατρέποντας τις υποτιθέμενες ανταποδοτικές εισφορές σε φορολογία).

· Η σύνταξη ανασφαλίστου, τα 360 ευρώ που αναφέρονται στο σχέδιο και θα δίνονται στο 67ο έτος με εισοδηματικά κριτήρια, θα καταβάλλονται επίσης από τους ασφαλισμένους και όχι τον προϋπολογισμό (άρα το βάρος στους ευσυνείδητους φορολογούμενους).

· Οι αναπηρικές συντάξεις, ακόμη και η εθνική σύνταξη, θα είναι μειωμένες.

· Στους αγρότες οι εισφορές από 700 ευρώ το χρόνο υπερδιπλασιάζονται (σε 126 ευρώ το μήνα και 1516 το χρόνο για κύρια σύνταξη και υγεία) με προφανές αποτέλεσμα να μειώνονται τα έσοδα και να αυξάνονται οι ανασφάλιστοι αγρότες της περιφέρειας.

· Πάρα πολλοί ασφαλισμένοι (Γιατροί και Μηχανικοί του δημοσίου, Δικηγόροι με έμμισθη εντολή κ.α.) αλλά και μισθωτοί που ασκούν και ελευθέριο επάγγελμα (ασφάλιση σε ΙΚΑ και ΟΑΕΕ) έχουν κατοχυρώσει δικαίωμα διπλής σύνταξης (με 16 έτη ασφάλισης το 50% της κατώτατης και με 20 έτη πλήρη κατώτατη σύνταξη ως δεύτερη…). Με τον ενιαίο φορέα ΕΦΚΑ σύμφωνα με το σχέδιο διαγράφεται αυτό το δικαίωμα και προβλέπεται μία σύνταξη η οποία θα υπολογιστεί μεν με αυξημένες (διπλές) εισφορές στην διάρκεια του εργασιακού βίου αλλά, θα επεμβαίνει το πλαφόν των 2.300 ευρώ ακυρώνοντας τις καταβληθείσες ως σήμερα εισφορές.

Ίσως υπάρχουν και άλλα σημεία που προβληματίζουν στο εν λόγο σχέδιο μα τέλος και σημαντικό κατά την άποψή μας

· Το άρθρο 48 του σχεδίου κάνει λόγο για διατήρηση της προσωπικής διαφοράς (μόνο) μέχρι τα μέσα του 2018 και, ακολούθως, την αφομοίωση αυτής. Κάτι που αποκαλύπτει το κρυφό σχέδιο για μείωση των αποδοχών και των ήδη (παλαιών) συνταξιούχων.

Και εδώ βρίσκεται η διαφορά-διαμάχη  μεταξύ κυβέρνησης και δανειστών.

 Οι οποίοι θέλουν να επιβληθούν οι μειώσεις τώρα εκβιάζοντας ώστε να ανοίξει η συζήτηση για την απομείωση του ελληνικού χρέους, ενώ η κυβέρνηση ΣΥΡΙΖΑ/ΑΝΕΛ επιθυμεί διακαώς να τις αποφύγει.

Ως Ομοσπονδία δεν έχουμε αυταπάτες συνάδελφοι

Ζούμε σε μια χώρα οικονομικά υποδουλωμένη που ζούμε με δόσεις και  το κοινωνικό κράτος σταδιακά παύει να υφίσταται

Καλούμε όλους σας να ενημερωθείτε στις κατά τόπους ενημερωτικές συζητήσεις σχετικά καθώς και να συμμετέχετε μαζικά στις κινητοποιήσεις
Συμμετέχουμε στην πανεργατική απεργία στις 4 Φλεβάρη μαζικά!

Σκοπός πρέπει να είναι ένας:
Να πληρώσουν όσοι έκλεψαν το τόπο και των κόπο των εργαζομένων να αποκατασταθεί το κοινωνικό κράτος με δωρεάν υγεία παιδεία και αξιοπρέπεια στους συνταξιούχους.
για το Δ.Σ. της Ομοσπονδίας

